cyanic-selkie/wikianc huggingface dataset:
Peter Conover Hains
Livet etter borgerkrigen
Hains jobbet i ni år som sjefingeniør på elvene rundt Washington D.C og konstruerte Tidal Basin, som løste det meste av både lukt- og dreneringsproblemet rundt sumpene i Washingon. Han bygget også Potomac Park og George Washington Parkway. En del av East Potomac Park som heter Hains Point er oppkalt etter Peter Conover Hains.
Den spansk-amerikanske krigen og Panamakanalen
Hains ble utpekt som brigadegeneral for U.S. Volunteers den 27. mai 1898 i den spansk-amerikanske krigen, men ble utskrevet fra U.S Volunteers den 30. november 1898 uten å ha deltatt i et eneste slag. På samme tid så satt Hains i kommisjonen for Nicaraguakanalen fra 1897 til 1899 og i kommisjonen for Panamakanalen fra 1897 til 1907. Han utførte lobbyvirksomhet for at kanalen skulle bygges i Panama, noe han lyktes med.
Senere liv og første verdenskrig
Den 15. august 1908 ble to av Hains tre sønner, Peter C. Hains II og Thornton Jenkins Hains, en kjent forfatter, mistenkt for drapet på Wiliam E. Annis i Bayside Yacht Club, Long Island. Rettssakene til brødrene ble en nasjonal nyhetssak. Mens Thorton ble frifunnet i januar 1909, ble Peter dømt for drapet i mai, samme år og sendt til fengselet «Sing Sing». Etter General Hains' appell ble Peter benådet av John Alden Dix, guvernøren av New York i 1911. Peter Hains brukte mye av sparepengene sine på å finansiere forsvaret til sønnene sine.
Hains stod fortsatt på listen over pensjonert personell og ble i 1916 forfremmet til generalmajor i United States Army for sine bragder og lange tjeneste.
I en alder av 77 år ble Hains satt i aktiv tjeneste igjen i september 1917, seks måneder etter at USA ble med i første verdenskrig. Hains var sjefingeniør for Norfolk Harbor, Virginia og River Disctrict og ble senere sjefingeniør for Corps of Engineers Eastern Division. Han forlot aktiv tjeneste våren 1918.
Veszprém
Veszprém (tysk Weißbrunn, slovakisk Vesprím, kroatisk Vesprim, Besprim, serbisk Vesprim eller Весприм) er en av de eldste byene i Ungarn, og var en viktig middelalderby. I dag har den over 60 000 innbyggere og er hovedstad for fylket Veszprém.
Peter Conover Hains
Senere liv og første verdenskrig
Hains var den eldste offiseren i aktiv tjeneste siden generalmajor John E. Wool, som gikk av med pensjon i 1863, 79 år gammel. Brigadegeneral John Walbach som døde i aktiv tjeneste i 1857, i en alder av 90 år var den eldste offiseren i USAs historie. Hains var på den annen side mest sannsynlig den eneste personen som var i aktiv tjeneste i både den amerikanske borgerkrigen og første verdenskrig.
Veszprém
Byen ligger rundt 15 km nord for Balatonsjøen, og rundt 110 km fra Budapest med bil. Den vesle elva Séd renner gjennom byen.
Rose Christiane Ossouka Raponda
Rose Christiane Ossouka Raponda (født 1964 i Libreville) er en gabonsk politiker som fra 9. januar 2023 er Gabons visepresident. Hun var tidligere Gabons statsminister fra 16. juli 2020 og tiltrådte 22. juli samme år. Raponda har vært ordfører i Libreville og var forsvarsminister fra februar 2019 til juli 2020. Hun var landets første kvinnelige statsminister og er den første kvinnelige visepresidenten. Raponda representerer regjeringspartiet Parti démocratique gabonais.
Biografi
Raponda tilhører folkegruppen mpongwe. Hun er utdannet innen offentlig økonomi ved Institut gabonais de l’économie et des finances.
Raponda har vært visedirektør i Banque de l'Habitat du Gabon. I 2012 ble hun budsjettminister. Deretter ble hun i 2014 ordfører i hovedstaden Libreville. Hun representerer regjeringspartiet Parti démocratique gabonais (PDG). I januar 2019 ble hun forsvarsminister, kun uker etter et mislykket forsøk på militærkupp. Hun etterfulgte Etienne Massard Kabinda Makaga, medlem av presidentens familie, i vervet som forsvarsminister.
Den 16. juli 2020 utnevnte president Ali Bongo Ondimba Raponda til statsminister. Hun etterfulgte Julien Nkoghe Bekale. Hun ble Gabons første kvinnelige statsminister. Ved utnevnelsen ble de økonomiske utfordringene som følge av fall i oljeprisen og koronaviruspandemien nevnt som de største utfordringene for Rapondas nye regjering. Raponda dannet en regjering der en tredel av ministrene var kvinner. Aldri tidligere hadde en gabonsk regjering hatt så høy kvinneandel.
Gabons president Ali Bongo Ondimba utnevnte henne 9. januar 2023 til visepresident. Han utnevnte samtidig den tidligere statsråden Alain-Claude Bilie-By-Nze til ny statsminister. Bilie-By-Nze, som er en nær alliert av presidenten, la fram en regjeringsliste hvor det ikke ble andre endriner i regjeringens nøkkelposisjoner.
Veszprém
Historie
Ifølge et lokalt sagn ble Veszprém grunnlagt på sju åser, på samme måte som Roma.
Anonymus, notaren til kong Béla III, skrev at det alt sto en borg her da ungarerne først okkuperte området. Borgen var sannsynligvis en festning oppført av frankere på 800-tallet. Borgene i Veszprém, Esztergom og Székesfehérvár, var de første ungarske stenborgene som ble oppført i regjeringstiden til Géza, en tid da motteborger var mer vanlig.
Byens navn stammer fra det slaviske ordet Bezprym, som opprinnelig var et personnavn. Byen ble oppkalt etter en høvding eller sønn av prinsesse Judit (eldste søster av St. Stefan), som slo seg ned her etter at hennes ektemann Boleslaus I av Polen landsforviste henne og sønnen.
Veszprém spilte en viktig rolle i arbeidet med å gjøre kristendom til den offisielle religionen i Ungarn. St. Stefan slo hæren til hovedmotstanderen sin, Koppány, nær Veszprém. Byen ble det første bispesetet i Ungarn i 1009 og erkebispesete i 1993. Fylket Veszprém var blant de første historiske fylkene i Ungarn.
Veszprém var blant de første ungarske byene som fikk eget universitet, med studier i blant annet jus og kunst, men universitetet ble totalødelagt under en brann i 1276, og Veszprém ble ikke universitetsby igjen før på 1900-tallet.
Peter Conover Hains
Senere liv og første verdenskrig
Hains var et medlem av Military Order of the Loyal Legion of the United States (MOLLUS) og Military Order of Foreign Wars of the United States (MOFW).
Familien i militæret
Både John Power Hains og Peter Hains Jr, to av sønnene hans, var offiserer i hæren. Barnebarnet Peter C. Hains III fulgte i hans fotspor og tjenestegjorde under andre verdenskrig og i koreakrigen. Han ble generalmajor i U.S Army, akkurat som bestefaren.
Alle sammen er gravlagt i Æresgravlunden i Arlington. Også oldebarna til Hains har fulgt familien sin tradisjon.
Buffalo wings
Buffalo wings er en stykningsdetalj fra kyllingens vinger, der vingen kappes ved begge leddene, slik at både ytterste og innerste delen av vingen tas bort. Igjen finnes midtdelen, som består av to kyllingben og er rik på kjøtt. Buffalo wing-biten er avlang og nesten firkantet i formen. I det amerikanske kjøkkenet friteres denne stykkdetalj oftest, og dekkes deretter med saus. Stykningsmetoden for å lage buffalo wings er uvanlig i Sverige, der kyllingvinger (engelsk chicken wings) oftest selges som hele vinger.
Rettens navn og opphav er omdiskutert.
En av de mer populære teoriene er at retten første gang ble servert på Anchor Bar i Buffalo i New York, av kokk Teressa Bellissimo som drev virksomheten sammen med sin ektefelle Frank Bellissimo.
I Sverige har buffalo wings feilaktig blitt synonymt med retten å fritere hele kyllingvinger og dekke dem med saus.
Mimeoma
Mimeoma er en slekt av biller som hører til gruppen hornbiller i familien skarabider (Scarabaeidae).
Utseende
Middelsstore, gjerne gul- eller brunaktige skarabider. Oversiden er kraftig punktert og noe matt. Slekten ligner mye på artene i slekten Cyclocephala men skiller seg fra disse på at clypeus ("overleppen") er tilspisset foran, ikke avrundet eller innbuktet. Antennene er 10-leddete med en kort klubbe, hannen har forlengede for-føtter og to tenner på yttersiden av forleggen.
Levevis
Nesten ingenting er kjent om biologien til disse billene, som lever i relativt lavtliggende områder (under 1500m).
Utbredelse
En av artene lever i Den dominikanske republikk (og muligens på Cuba), de øvrige fire er utbredt fra Mexico i nord til det sørlige Brasil og Bolivia i sør.
Hans Friderichs
Hans Friderichs (født 16. oktober 1931 i Wittlich) er en tysk politiker (FDP) og direktør. Han var fra 1972 til 1977 Tysklands næringsminister.
Liv og virke
Etter gymnaset (Abitur) i 1950 studerte han jus i Marburg, Graz og Mainz. I Marburg ble han medlem av Corps Teutonia. Han ble dr. juris i 1957, og var inntil 1963 forretningsfører for industri- og handelskammeret i Rheinhessen i Bingen.
Etter mordet på Jürgen Ponto i Dresdner Bank, utført av RAF-terrorister, gikk Friderichs 1977 inn i styret i banken.
Folkevalgt
Friedrichs var inntl 1964 medlem av landkretsens folkevalgte forsamling i Bingen, og var der leder av FDP-fraksjonen. Han var fra 1965 til 1969, og fra 1972 til 1977 medlem av Forbundsdagen.
Offentlige verv
Friedrichs ble i 1969 av den daværende ministerpresident i Rheinland-Pfalz Helmut Kohl,utnevnt til statssekretær for landbruk, vindyrking og skogbruk. Han fortsatte i vervet også etter at FDP gikk ut av den daværende CDU/FDP-koalisjon i landdagen.
Jens Marius Giverholt
Jens Marius Giverholt (født 1848 i Bergen, død 1916 i Kristiania) var en norsk salmedikter og pastor.
Giverholt ble født i Bergen, men flyttet som barn til Stavanger, hvor han gikk i klasse med Alexander Kielland på Kongsgård skole i Stavanger. Han ble student i 1864, og avla teologisk embedseksamen i 1873. I stedet for å bli prest ble han forkynner i Kristiansands Indremisjonsforening. I 1877 meldte han seg ut av statskirken og stiftet samme år Den Evangelisk Lutherske Frikirkes menighet i byen. Giverholt ble den første forstanderen i menigheten. Han var i byen i fire år til før han dro videre til Trondheim hvor han virket som forkynner.
I 1876 gav Giverholt ut sangsamlingen ''Lammets Pris. Sange for Søndagsskolen etc.'', en sangbok med rundt 200 sanger der mange var skrevet av ham selv. Som tittelen sier var sangene primært tenkt brukt søndagsskolen, men de ble også mye brukt ellers. Giverholt regnes som en av pionerene i norsk søndagsskolearbeid. Flere av sangene hans ble med inn i det som ble Frikirkens første salmebok, og han var også representert i Landstads reviderte salmebok og i Norsk Salmebok og Norsk salmebok 2013 med en salme han hadde oversatt.
Svingdiameter
Svingdiameter eller snudiameter er den minste diameteren (eller «bredden») et kjøretøy kan svinge rundt (dvs. u-sving), og sier noe om hvor bred vei et kjøretøy trenger for å klare en sving. I tillegg til kjøretøy på land brukes svingdiameter også om fartøy til vanns og i luften.
Anna Petra Catharina de Flindt
Anna Petra Catharina de Flindt (1750-1814) var en dansk kammerherreinne og godseier.
Svingdiameter
Ifølge en kilde var 10.5 meter en typisk svingdiameter for personbiler i 2019. Rekorden for lavest svingdiameter for konvensjonelle serieproduserte biler innehas av 2016-modellen av Smart fortwo som har en svingdiameter på 6.9 m.
Anna Petra Catharina de Flindt
Hun fødtes på Nielstrup herregård på Lolland som datter av konferensråd Henrik de Flindt (1718-1790) og Johanne Christine Riis (1719-1755). 21 år gammel giftet hun seg den 13. mars 1772 i Våbensted kirke med den 28-årige offiser, senere kammerherre, Caspar Wilhelm von Munthe af Morgenstierne (hans bror Otto Christopher, var gift med hennes søster Christine Bodille Birgitte (1748–1787). ) Paret fikk i alt 14 barn.
Svingdiameter
Svingdiameter kalles noen ganger istedet for svingradius, men sistnevnte kan ha ulike betydninger avhengig av bruk (se avsnittet nedenfor om svingradius).
Anna Petra Catharina de Flindt
Da ektemannen døde overtok hun godset Gammelgaard på Lolland, men solgte det igjen to år senere. I 1812 kjøpte hun Frydenlund ved Vedbæk nord for København, som hun solgte igjen allerede 4 måneder senere.
Svingdiameter
Eksempler i dagligtale
I dagligtalen kan man si at en bil som klarer krappere svinger har «god svingdiameter», mens en bil som sliter med krappe svinger (og dermed må rygge og ta den i flere omganger) har «dårlig» svingdiameter. Lavere tall betyr altså bedre svingdiameter. For eksempel vil en Volvo XC90 med 11.8 m svingdiameter trenge mer plass for å svinge enn en Volvo 245 med 9.9 m svingdiameter, og Volvo XC90 kan på denne måten sies å ha dårligere svingdiameter enn Volvo 240.
Anna Petra Catharina de Flindt
Hun døde i Stubbekøbing den 21. oktober 1814, hvoretter hun ble bisatt i Stubbekøbing kirke. Liket ble senere flyttet til ektemannens gravkapell i en lund mellom Gammelgaard og Ryde kirke på Lolland. Omkring 1850 ble kapellet nedlagt, og kistene nedsattes på kirkegården.
Svingdiameter
Målemetode
Det skilles mellom ytre svingdiameter (vegg-til-vegg) og indre svingdiameter (fortau-til-fortau).
Ytre svingdiameter (noen ganger angitt W, fra engelsk wall-to-wall) er svingdiameteren som tegnes av karosseriet. Denne er vanligvis av størst interesse ettersom den angir en absolutt begrensning for å svinge klar for høye vertikale strukturer, eksempelvis vegger i et parkeringshus, garasje, lyktestolper, autovern, med mer.
Indre svingdiameter (noen ganger angitt C, fra engelsk curb-to-curb) er svingdiameteren som tegnes av forhjulene. Den kan være av interesse dersom bilen skal gå klar en fortaushøyde når den svinger, og vil derfor bare være interessant i spesielle situasjoner med «lave» hindringer.
Vavtrudnesmål
Vavtrudnesmål (norrønt: Vafþrúðnismál) er et av diktene i den norrøne diktsamlingen Den eldre Edda og handler om Odins ferd til jotnen Vavtrudne for å få rede på hvem av de to som er den klokeste. Diktet er tatt med blant de 32 Edda-diktene i manuskriptet Codex Regius. Det regnes blant kunnskapsdiktene i Edda, i motsetning til heltediktene
Handling
Diktet kan deles i tre deler. Det innledes med en samtale mellom Odin og hans hustru Frigg om at Odin må oppsøke jotnen Vavtrudne for å finne ut om han er like klok og kunnskapsrik som Odin selv. Frigg råder ham fra å dra, men Odin må dra for han tåler ikke tanken på at noen er hans jevnbyrdige i kløkt.
Diktets opprinnelse
Diktet antas å være nedskrevet rundt 1270, men er sannsynligvis diktet tidligere og overlevert muntlig. Den islandske filologen Fínnur Jónsson tidfester diktet til 10. århundre ut fra det fullstendig hedenske innholdet. Jónsson tidfester det nærmere til å være relativt gammelt og fra århundrets første del ut fra at det nevner at jotnenes stamfar hadde seks hoder. I yngre Edda-dikt, som Hymeskvadet, hadde jotnene opptil 900 hoder.
Versemål
Diktet har 55 vers og regnes for å være fullstendig bevart. Diktet er skrevet i versemålet ljodahått (norrønt: ljóðaháttr) med seks linjers vers i to seksjoner hvor det er to kortlinjer fulgt av en langlinje. Det er benyttet stavrim. Jónsson regner diktet som «i teknisk henseende fortræffeligt» med god evne til å karakterisere personene med få ord og holde fast ved personkarakteristikkene. Diktet er oversatt både til riksmål (av Gustav Antonio Gjessing) og til nynorsk (av Ivar Mortensson-Egnund).
Lontzen
Lontzen er en tyskspråklig kommune i provinsen Liège i Belgia. Kommunen består av to delkommuner: Lontzen og Walhorn.
George Alcock
George Eric Deacon Alcock (født 28. august 1912 i Peterborough, Cambridgeshire, død 15. desember 2000) var en britisk astronom. Han var en av de dyktigste visuelle oppdagerne av novaer og kometer.
For sitt arbeid ble han utnevnt til medlem (MBE) av Order of the British Empire og fikk asteroiden 3174 Alcock oppkalt etter seg.
Jan Nepomnjasjtsjij
Jan Aleksandrovitsj Nepomnjasjtsjij (russisk: Ян Алекса́ндрович Непо́мнящий; født 14. juli 1990), ofte kalt Nepo, er en russisk sjakkspiller. Han ble russisk mester i sjakk i 2010. Han er rangert som den 8. beste spilleren i verden på FIDE-ratingen per mars 2022.
Nepomnjasjtsjij har sammen med 43 andre russiske elitesjakkspillere skrevet under på et opprop mot Russlands invasjon av Ukraina 2022.
Han kom på andreplass i VM i fischersjakk 2022 etter at han tapte mot Hikaru Nakamura i finalen.
Petrus Codde
Petrus Codde (nederlandsk: Pieter Codde; født 27. november 1648 i Amsterdam i De forente Nederlandene, død 18. desember 1710 i Utrecht), også kalt Coddaeus, var apostolisk vikar for den katolske misjon for de nordlige Nederlandene og  titularerkebiskop av Sebaste.
Prest
Codde studerte teologi i Leuven, og ble presteviet i 1672. Han foreleste i filosofi i Leuven og besøkte Frankrike. Johannes van Neercassel, apostolisk vikar i Nederland, utnevnte Codde til sin vikar, og etter van Neercassels død i februar 1689 ble Codde kalt til å etterfølge ham.
Titularerkebiskop
I begynnelsen av sin embetsperiode havnet han mellom frontende i jansenistkontroversen som pågikk på den tid. Under sin bispevielse nektet Codde å avvise en rekke angivelig jansenistiske teser, og han omgav seg av rådgivere fra Frankrike og Leuven som den romerske kurie oppfattet som teologisk suspekte. Codde nektet å undertegne det såkalte pave Alexander VII' formular, og tilskrives det følgende utsagn:
Han måtte forsvare seg overfor Roma fra de teologiske anklager i 1694, og etter at han var blitt anklaget om det samme nok en gang i 1697. Da dro han personlig til Roma, of fremførte sin apologia. Men der var hans kritikere ikke overbeviste.
I året 1700 ble erkebiskop Codde kalt til Roma; det ble sagt til ham at det var i forbindelse med Det hellige år. Etter noe nølen begav han seg dit, bare for der å oppdage i 1702 at pave Innocens XII og kardinalene allerede hadde suspendert ham, uten å meddele ham dette. Han reiste tilbake til Utrecht; hans avsettelse fulgte i 3. april 1704 i og med det hellige officiums dekret av denne dato, selv om hans suspendering ikke var blitt akseptert eller anerkjent av Generalstatene, og han nøt en høy anseelse i den katolske befolkning.
Erkebiskop Petrus Codde døde i desember 1710 og ble bisatt i Warmond.
Ettervirkning
Situasjonen med erkebiskopens avsettelse forårsaket en splid i den katolske geistlighet i Nederlandene mellom antijansenister og andre som hadde teologisk sympati med Codde. Denne uenigheten ville til slutt føre til Utrecht-skismaet og opprettelsen av Den gammelkatolske kirke i 1723.
Gerard Potkamp ble utnevnt til Coddes etterfølger, men Potkamp og de som fulgte ble avvist av noen av presteskapet, som Generalstatene ga sin støtte til. Konflikten varte lenge, og de bispelige funksjoner kunne da ikke oppfylles. I 1723 valgte domkapittelet i Utrecht, i dette tilfellet en gruppe på syv eller åtte prester som tiltok seg navn og myndighet som dette for å få slutt på situasjonen, på egen myndighet generalvikaren Cornelius Steenhoven til erkebiskop av Utrecht. Dette valget var ikke kanonisk, og ble ikke godkjent av paven. Den franske biskop Dominique Marie Varlet bispeviet ham i 1724 (og senere hans etterfølgere), noe som førte til at paven ekskommuniserte alle de involverte biskoper.
Langt senere skrev de biskopene Paul-Werner Scheele (katolske kirke) og Fritz-René Müller (Christkatholische Kirche), i forordet til den internasjonale romersk-katolske - gammelkatolske dialogkommisjons rapport The Church and Ecclesial Communion, [a] at disse «forskjellene angående forholdet mellom den lokale kirke og det pavelige primat» var en av «hovedgrunnene for separasjonen» av kirkene. Men «de gammelkatolske kirker har imidlertid aldri stilt spørsmål ved pavens spesielle posisjon i kirken som helhet,» ifølge Scheele og Müller.
Episkopalgenealogi
Hans episkopalgenealogi er:
Juha Lappalainen
Juha Lappalainen (født 1966) er en finsk tidligere skihopper som konkurrerte internasjonalt fra 1984 til 1992.
Han deltok i den tysk-østerrikske hoppuka i 1984/85, der han ble nummer 64 sammenlagt med 17.-plass i Garmisch-Partenkirchen 1. januar 1985 som beste plassering i enkeltrenn. Han ble også nummer 17 i et verdenscuprenn i normalbakken i Falun 6. mars 1984. I rennet i storbakken, som ikke var en del av verdenscupen, ble han nummer 3. Samme sesong ble han nummer 10 i junior-VM i Trondheim. Under OL i Sarajevo i 1984 var han hjemmeværende reserve.
Præstø amt
Præstø amt ble dannet ved en sammenslåing av først Tryggevælde amt og Vordingborg amt, i 1750, og i 1803 ble også Møn amt inkludert.
Juha Lappalainen
Han jobber i dag (2011) som taxisjåfør.
Præstø amt
Amtet ble i 1970 lagt sammen med Maribo amt inn til Storstrøms amt.
Copiopteryx
Copiopteryx er en slekt av sommerfugler som tilhører familien påfuglspinnere (Saturniidae).
Utseende
Ganske store, langvingede, brune spinnere. Hos hannene (som kjennes på fjærformede antenner) er bakvingen bakerst trukket ut til en lang stjert som ofte er lengre enn resten av vingene. Forvingens spiss er litt sigdformet og tvert avskåret ytterst (firkantet).
Utbredelse
Slekten er utbredt i Mellom- og Sør-Amerika.
Ecolo
Ecolo (Écologistes Confédérés pour l'Organisation de Luttes Originales) er et grønt parti i den franskspråklige delen av Belgia. Partiet blei danna i 1980 og var det første grønne partiet som kom inn i det føderale parlamentet. Partiet har gode forbindelser til Groen!, det grønne partiet i den flamske delen av Belgia.
Graham Dunlop
Graham Dunlop (født 21. mai 1976) er en britisk landhockeyspiller.
Han representerte Storbritannia under Sommer-OL 2004 i Athen, hvor laget hans ble nummer 9.
Plombières
Plombières (nederlandsk: Blieberg, tysk: Bleyberg eller Bleiberg) er en kommune i provinsen Liège i Belgia. Kommunen består av fem delkommuner: Montzen, Moresnet, Gemmenich, Sippenaeken og Hombourg (Homburg). Som nabokommunene Kelmis, Aachen (Tyskland) og Vaals (Nederland) grenser kommunen til trelandsgrensa mellom Belgia, Tyskland og Nederland på fjellet Vaalserberg (322 moh.). Den 1200 m lange togviadukten i Moresnet (Göhltalviadukt) er Belgias mest kjente togbru og er et viktig ledd på togstrekningen Aachen-Antwerpen.
Poecilinus
ń
Poecilinus er en slekt av billene i delgruppen (underfamilien) Pterostichinae i familiegruppen løpebiller. Systematikken følger Carabidae of the World.
Utbredelse
Arten lever på Madagaskar.
Systematisk inndeling
Oversikten har med de europeiske artene.
Lov om møteplikt til Stortinget
Loven ble vedtatt 3. august 1897 og trådte i kraft umiddelbart.
Paul Gregory Bootkoski
Paul Gregory Bootkoski (født 4. juli 1940 i Newark i New Jersey i USA) er en amerikansk katolsk geistlig og biskop av Metuchen.
Prest
Paul Gregory Bootkoski ble presteviet den 29. mai 1966.
Hjelpebiskop av Newark
Pave Johannes Paul II utnevnte ham den 7. juli 1997 til hjelpebiskop i Newark og titulærbiskop av Zarna. Erkebiskopen av Newark, Theodore Edgar McCarrick, bispeviet ham den 5. september samme år; medkonsekrerende var John Mortimer Fourette Smith, biskop av Trenton, og Michael Angelo Saltarelli, biskop av Wilmington.
Ny kirke
Ny kirke (Nyker) er en rundkirke som ligger i Nyker sogn på i Bornholm.
Kirken er den minste av Bornholms fire rundkirker og ble oppført i perioden 1150–1175. Den har ikke skyteskår slik som den største av rundkirkene, Østerlars kirke.
Våpenhuset ble føyet til i begynnelsen av 1500-tallet.
I middelalderen kaltes kirken Allehelgens kirke, Ecclesia Omnium Sanctorum, men siden midten av 1500-tallet har den hett Nykirke. Andre staveformer: Nye-Kirke, Nykirke eller Ny Kirke.
Kirken er spesielt kjent for sine kalkmalerier som daterer seg fra begynnelsen av 1300-tallet. Jesu lidelseshistorie er malt på den bærende midtsøylen. Her ser man 13 scener fra Jesu siste dager.
Paul Gregory Bootkoski
Biskop av Metuchen
Pave Frans innvilget den 8. mars 2016 hans aldersbetingede avskjedssøknad.
Episkopalgenealogi
Hans episkopalgenealogi er:
Didier Queloz
Didier Patrick Queloz (født 23. februar 1966) er en sveitsisk astronom kjent for funn av eksoplaneter. I 2019 ble han tildelt nobelprisen i fysikk sammen med Michel Mayor og James Peebles.
Queloz var doktorgradstudent ved Université de Genève da han og Michel Mayor oppdaget de første eksoplanetene rundt en hovedseriestjerne (de aller første eksoplanetene ble oppdaget i 1992 av Aleksander Wolszczan rundt pulsaren PSR B1257+12). Queloz utførte en analyse på 51 Pegasi hvor han brukte målinger av radialhastigheter (dopplereffekt) og ble overrasket over å finne en planet med en omløpsperiode på 4,2 dager. Han hadde utført analysen som en øvelse for å finslipe ferdighetene sine.
Cappeln
Cappeln er en kommune i distriktet Cloppenburg i Niedersachsen i Tyskland. Cappeln ble uavhengig fra Emstek i 1159 og ble etablert som et eget sogn. Navnet betyr kapell. Den gamle kirken fra 1150 ble revet i 1900 til fordel for et nybygg.
João José Burke
João José Burke OFM (opprinnelig John Joseph Burke, født 16. mars 1935 i Teaneck i New Jersey i USA, død 14. mars 2006 i Palmas i delstaten Tocantins i Brasil) var en amerikansk ordensgeistlig og katolsk biskop av Miracema do Tocantins.
Cappeln
Pr. 2011 var det 6,766 innbyggere i Cappeln. Reinhold Grote (CDU) er borgermester.
Arctic Challenge Exercise
Arctic Challenge Exercise (ACE) er en militær luftøvelse i Norge, Sverige og Finland som arrangeres annethvert år.
Cappeln
Cappeln består av tettstedene
João José Burke
Bakgrunn, fransiskaner
João José Burke begynte etter High School i Englewood i New Jersey fra 1952 på presteseminar i Callicoon i delstaten New York. I august 1954 inntrådte han i Paterson i fransiskanernes Holy Name-provins. Han avla 13. august 1955 de første og 20 august 1958 de evige ordensløfter.
Cappeln
Den norske slekten Cappelen skal ha navnet sitt fra Cappeln.
Arctic Challenge Exercise
Historie
Øvelsen er ikke en NATO-øvelse men er en del av det nordiske samarbeidet.
João José Burke
Prest
Etter studier ved St.-Bonaventura-universitetet og ved Holy Name College i Washington, D.C. ble han presteviet av den apostoliske delegat i USA, erkebiskop Egidio Vagnozzi, den 25. februar 1961.
Arctic Challenge Exercise
ACE 2023
Fra 29. mai til 9. juni 2023 involverte 3000 soldater, og 150 fly fra 14 nasjoner: Foruten de tre vestslandene var det med styrker fra Nederland, Belgia, Storbritannia, Italia, Canada, Frankrike, Tyskland, Sveits, Danmark, Tsjekkia og USA. Den ble ledet av oberst Henrik Elo fra Finland. Øvelsen brukte basene Ørland flystasjon, Luleå Kallax flybase (hjem til Norrbottens flygflottilj), Rovaniemi lufthavn og Tampere-Pirkkala lufthavn. Scenariet inkluderte rask utplassering, aktualisert av den russiske invasjonen av Ukraina i 2022.
João José Burke
Prest
Etter prestevielsen virket han i sjelesorgen i Boston in der Seelsorge og i presteutdannelsen i Callicoon. Han tok også en mastergrad i klassisk filologi ved St.-Bonaventura-universitetet.
Arctic Challenge Exercise
ACE 2023
F-35 jagerfly fra Norge var engasjert, og blant annet fem Mirage 2000D, fem Mirage 2000-5, et E-3F radarfly fra fransk luftforsvar og seks Rafales fra den franske Marine nationale og tyske Eurofightere ut fra Rovaniemi. Britiske Eurofighter Typhoons opererte fra Luleå, og NATO AWACS fra Ørland. USA sendte 493rd Fighter Squadron, 492nd Fighter Squadron, og Boeing KC-135 Stratotankers for å forsyne 48th Fighter Wing.
João José Burke
Prest
I 1964 meldte han seg til misjonsinnsats i Brasil. Her virket han i menighetssjelesorgen, og fra 1967 til 1970 var han rektor ved presteseminaret i Anápolis, der han også var custos fra 1978 til 1987,og leder for fransiskanermisjonen der. Fra 1987 til 1995 var han novisemester og guardian i Catalão.
Arctic Challenge Exercise
ACE 2023
I sammenheng med spenningene i Europa ble øvelsen etterfulgt av Air Defender 2023, tre dager senere i Tyskland.
João José Burke
Biskop
Pave Johannes Paul II utnevnte ham den 4. januar 1995 til koadjutorbisdkop av Miracema do Tocantins. Erkebiskopen av Newark, Theodore Edgar McCarrick, bispeviet ham den 25. mars samme år; medkonsekrerende var biskopen av Miracema do Tocantins, Jaime Collins C.Ss.R., og biskopen av Jataí, Benedito Domingos Vito Coscia OFM.
Da biskop Jaime Collins trakk seg tilbake den 14. februar 1996 etterfulgte Burke ham som biskop av Miracema do Tocantins.
Biskop João José Burke døde to dager etter din 71. fødselsdag.
Episkopalgenealogi
Hans episkopalgenealogi er:
Steven Adams (fotballspiller)
Steven Adams (født 28. september 1989 i Tema i Ghana) er en ghanesisk profesjonell fotballspiller som spiller for den ghanesiske fotballklubben Aduana Stars. Han spiller som målvakt, og er også en del av. Han har spilt for flere andre klubber i sin karriere, blant annet Accra Hearts of Oak SC fra Ghana.
Han ble tatt ut til Fotball-VM 2014 i Brasil.
Anine Stang
Anine Stang (født 25. februar 1985 i Oslo) er en norsk popsanger og låtskriver.
Bakgrunn
Som barn spilte Stang i flere barnemusikaler og barne- og ungdomsserier, blant annet i Midt i smørøyet på NRK. Hun skrev sin første låt da hun var ti år, og som 15-åring fikk hun platekontrakt med Sony Music Entertainment, men valgte senere å bryte kontrakten på grunn av uoverensstemmelser. Da hun var 14 år ble hun diagnostisert med rygglidelsen skoliose. Fra 14- til 16-årsalderen måtte hun gå med et hardplastkorsett for å forhindre at ryggen skulle kurve seg enda mer, og fikk beskjed av legene at hun måtte slutte med sang og dans.
Karriere
Hun startet et band med blant annet Kim Nordbæk fra rockebandet Span. De kalte seg Million Dollar Baby, spilte på by:Larm i 2006, og varmet opp for Briskeby. I 2006 deltok hun i Kjempesjansen på NRK1 der hun konkurrerte mot blant andre Alexander Rybak. Hun gav ut sangen «Moments of Magic» på eget plateselskap, og fikk den listet på flere radiostasjoner. Sangen havnet på Norsktoppen. I Kjempesjansen vant hun en del penger, og i 2007 flyttet hun til Los Angeles.
USA
I Los Angeles skaffet Stang seg band, og spilte blant annet på rockeklubben The Viper Room. Hun kom på annenplass i en rockekonkurranse i regi av radiostasjonen FM 98.7 i Los Angeles. Dommerne mente hun hadde konkurransens beste låt. I 2008 havnet Stang på bransjebladet Music Connection sin liste over «Hot 100 Unsigned Artists» i USA.
Bill Siddons, eks-manager for The Doors, var Stangs viktigste støttespiller og mentor i løpet av de tre årene i Los Angeles. Hun har skrevet låter med blant andre Richard Fortus, en studiomusiker som også har spilt med Guns N' Roses, og spiller gitar på hennes første single, «Trying You On».
Tilbake i Norge
I desember 2010 gav hun ut låten «Christmas Card» til Røde Kors der alle inntektene fra salget gikk til Røde Kors Ungdom. I 2011 deltok hun i Det store korslaget på TV 2.
I 2012 flyttet hun til Stockholm, startet sitt eget plateselskap, Electric Stardust, og gikk tilbake til sitt opprinnelige artistnavn, Anina. Hun slapp låten «Brain Break», første single fra det nye prosjektet i august 2012.
I 2013 deltok hun i Melodi Grand Prix i den 3. delfinalen med sangen «The Young».
Eliteserien i håndball for menn 2000/01
Eliteserien i håndball for menn 2000/01 var den 35. sesongen av den norske eliteserien i herrehåndball, og den fjerde sesongen under navnet Gildeserien. Denne sesongen ble spillesystemet endret, slik at det før jul kun ble spilt en enkel serie.
De seks beste i serien før jul, kvalifiserte seg for sluttspillet og fortsatte Gildeserien etter jul med trippel serie fra 7. februar. Der tok de med seg resultatene fra innbyrdes oppgjør før jul.
De fem dårligste i serien før jul, endte i kvalifisering etter jul sammen med de tre beste lagene fra 1. divisjon 2000/01:, og. Kvalifiseringen startet 13. januar og ble spilt som dobbel serie, hvor samtlige lag startet med 0 poeng.
ble seriemestre før jul, fire poeng foran – som de også slo over tre kamper i sluttspillfinalen.
Semifinaler og finale
Kilde: altomfotball.no, handball.no, todor66.com
Bjørn Maars Johnsen
Bjørn Maars Johnsen (født 6. november 1991) er en norsk-amerikansk fotballspiller som spiller for den nederlandske klubben.
Rosenborg
Den 24. august 2019 ble han lånt ut til Rosenborg fra AZ Alkmaar. Lånet gjelder ut sesongen 2019.
Den 1. september 2019 fikk han sin Eliteserie-debut for Rosenborg mot Vålerenga. Han scoret sine to første mål i Eliteserien den 14. september 2019 i Rosenborgs hjemmekamp mot Lillestrøm.
Landslaget
Den 30. mai 2017 ble han tatt ut i sin første landslagstropp for i kampene mot  (10. juni) og  (13. juni).
Den 10. juni 2017 fikk han sin første landskamp for mot.
Den 2. juni 2018 scoret han sitt første landslagsmål for mot.
Eintveitbrua
Eintveitbrua er ei veibru i Etne kommune i Hordaland. Den er spesiell fordi det aldri ble bygd tilførselsveier til den, og brua har stått bortgjemt og uten trafikk siden den ble bygget.
Brua av betong er ca. 25 meter lang og har to kjørefelt. Den går over Eintveitelva mellom de nå fraflyttede småbrukene Eintveit og Bjelland på nordvestsida av Åkrafjorden. Daværende Skånevik kommune bevilget i 1956 penger til å bygge bru over Eintveitelva med tilførselsveier, som en del av en veiforbindelse på nordsida av Åkrafjorden. Brua skulle være så bred at rutebussen skulle kunne holde 40 km/t over den. Byggingen startet i 1958 og brua sto ferdig i 1962. Veien ble imidlertid aldri bygget, og brua ble aldri tatt i bruk av annet enn tilfeldige turgåere.
Susanne Munch Thore
Susanne Elise Munch Thore (født 1960) er en norsk advokat. Hun er partner i Arntzen de Besche, og tidligere managing partner og partner i advokatfirmaet Wikborg Rein.
Munch Thore er cand.jur. fra Universitetet i Oslo og har en Master of Laws-grad fra Georgetown University i tillegg til en Diploma of International Affairs fra Paul H. Nitze School of Advanced International Studies ved Johns Hopkins University. Hun ble den første kvinnelige partneren i Wikborg Rein i 1993.
Munch Thore er anerkjent av Chambers and Partners og Legal 500 i kategoriene for Corporate M&A og capital markets.
Munch Thore er styremedlem i en rekke selskaper, deriblant Renewable Energy Corporation (siden 2006), Oslo Areal og Unifor. Hun har tidligere vært styremedlem i Gjensidige Bank og Nera/Eltek (2005–2006). I perioden 1999–2007 var hun leder for Advokatforeningens lovutvalg for selskapsrett. Hun har siden 2010 vært leder for Advokatforeningens lovutvalg for børs- og verdipapirhandelrett.
Hans Lind
Hans Oluf Lind (født 1. september 1866 på Andenes, død 3. mars 1935 i Johannesburg, Sør-Afrika) var en norsk dikter, kjent for diktsamlinga Nordlandsviser, som kom ut i 1910.
Lind vokste opp på Andenes. Da han var ni år gammel døde moren, og to år senere døde også faren. Dermed ble Hans og de seks søsknene satt bort, og Hans kom til handelsmann Johan Ellingsen i Hovden i Bø. Etter at han var konfirmert, tok han middelskolen på Lillehammer, og arbeidet så som handelsbetjent på Breistrand i Øksnes og i Henningsvær.
Etter noen års opphold i USA fra rundt 1890, der han jobbet på en fabrikk for landbruksmaskiner i Chicago, dro han i 1898 til Sør-Afrika. Han giftet seg i Durban i 1901 med Johanna Bordewich, datter av kjøpmann Bordewich i Henningsvær. Fram til 1918 bodde han vekselvis i Oslo og i Sør-Afrika, der han jobbet i et gullgruveselskap i Johannesburg. Etter dette bodde han igjen i Oslo, og var kontorsjef i firmaet Wittusen & Jensen. I 1932 flyttet han og kona tilbake til Sør-Afrika, etter at døtrene deres allerede hadde flyttet dit. Hans Lind døde av tuberkulose i Johannesburg 3. mars 1935.
Hans Linds diktsamling Nordlandsviser ble skrevet på dialekt, vekselvis fra forskjellige deler av Nordland. Den skildrer folkeliv og arbeidsliv, særlig under vinterfisket etter skrei. Den første utgaven kom ut i 1910, og diktsamlinga er blitt gjenutgitt i 1936, 1958, og 1977. I den siste utgaven er flere av diktene tonesatt, blant annet av komponisten Ketil Vea. Denne utgaven er illustrert av Karl Erik Harr. I 1999 ga Dag Kajander ut CD-en Feskarliv anno 1900 med 15 av Hans Linds viser med Kajanders musikk.
Nordlandsviser var den eneste boka Hans Lind fikk utgitt, men han hadde også enkelte dikt og fortellinger på trykk i blader og årsskrift. Han etterlot seg manuskript til flere romaner.
Graham Moodie
Graham Moodie (født 15. januar 1981) er en britisk landhockeyspiller.
Han representerte Storbritannia under Sommer-OL 2004 i Athen, hvor laget hans ble nummer 9.
Sinjong av Goryeo
Sinjong av Goryeo (født 1144, død 1204) var den 20. konge av det koreanske kongedømmet Goryeo.
Han var femte sønn av kong Injong, og besteg trona etter at hans bror kong Myeongjong ble sendt i eksil av Choe Chungheon.
Han var boklærd, men lik hans bror hadde han ingen reelle makt, den lå i hendene til Choe Chungheon etter at Choe-familien i 1170 hadde gjennomført et statskupp og etablerte et militærregime.
Han valgte å abdisere for din sønn, kong Huijong.
Grungstadfossen
Grungstadfossen, også skrevet Grongstadfossen, ligger i Høylandet kommune i Trøndelag. Fossen er en del av elva Nordåa, ca. 1,5 km vest for tettstedet Høylandet og 3 km nord for Grungstad. Fallhøyden er 75 meter.
I fossen var det kvernbruk på 1500-tallet og oppgangssager på 1700-tallet. Ei tømmerrenne for fløting ble bygd rundt 1860. Den sto i 15 år før den ble avløst av ei ny tømmerrenne samme sted. Restene av den ca. 300 meter lange renna var ennå synlig i 1991. Høylandet kommune bygde et kraftverk i Grungstadfossen som sto ferdig sommeren 1916. Det var i drift til kraftstasjonen brant ned 9. april 1940. Brannen skyldtes overbelastning av generatoren og overslag i maskineriet, og hadde ikke noe å gjøre med tyskernes angrep på Norge, som skjedde samme dag.
Nord-Trøndelag Elektrisitetsverk Energi søkte i 2009 om å få bygge nytt kraftverk i Grungstadfossen. NVE avslo søknaden i 2013 fordi kraftverket ville komme i konflikt med vassdragets verdi som nasjonalt laksevassdrag.
Stefan Jarl
Stefan Jarl (født 18. mars 1941 i Skara i Sverige) er en svensk dokumentarfilmskaper. Han har regissert over 30 filmer, hvorav hans meste kjente verk er Modstrilogien om Stoffe og Kenta. Jarl er kjent for sitt sosiale engasjement og er en nøkkelfigur i den alternative svenske filmbevegelsen.
Biografi
Jarl ble født og vokste opp i Skara i Sverige. Han startet sin yrkesaktive karriere som elev hos Arne Sucksdorff og var blant annet med under innspillingen av Pojken i Trädet. Deretter søkte han seg videre til filmskolen for å utdanne seg til produksjonsleder.
Her ble han kjent med Jan Lindquist og sammen spilte de inn filmen Dom Kallar Oss Mods med Kenneth Kenta Gustafsson og Gustav Stoffe Svensson. Jarl, da 26 år gammel, ble dermed Sveriges hittil yngste langfilmregissør. Filmen ble fulgt opp av Et Anstendig Liv (1979) og Det Sociala Arvet (1993) som til sammen utgjør Modstrilogien.
I ca. 1 ½ år bodde Jarl sammen med Kenta og Stoffe i en gammel rivningsklar leilighet for å prøve å dokumentere deres tilværelse. Filmene er et unikt samtidsdokument om utsatte ungdommer og deres forsøk på å overleve i dagens materialiserte samfunn.
I 1973 grunnla han Folkets Bio sammen med Ulf Berggren. Tanken bak var å skape visningsmuligheter for svensk film produsert utenfor de store filmselskapene.
40 år etter hans debut har Jarl lagd over 30 filmer, hvorav 12 er langfilmdokumentarer. Han har mottatt en rekke priser for sitt arbeid både i Sverige og i utlandet.
Danny Hall
Danny Hall (født 30. november 1974) er en britisk landhockeyspiller.
Han representerte Storbritannia under Sommer-OL 2004 i Athen, hvor laget hans ble nummer 9.
Michael Johnson (landhockeyspiller)
Michael Johnson (født 27. august 1979) er en britisk landhockeyspiller.
Han representerte Storbritannia under Sommer-OL 2004 i Athen, hvor laget hans ble nummer 9.
Storegut (diktsamling)
Storegut er en episk diktsamling av den norske forfatteren Aasmund Olavsson Vinje, utgitt i 1866. Mange av diktene hadde stått på trykk i Vinjes tidsskrift Dølen i 1865 – 1866. Det er episke dikt med lyriske innslag.
Olav Olavsson Edland, modell for Storegut, ble fødd på Nordigard i Edland (eller Æddan) i 1764. Han forsvant under gjeting i Bordalen sommeren 1791 og ble aldri funnet. Olav kan ha blitt drept av en uvenn som han var i krangel med på et bryllup fjorten dager tidligere. Olav var kjent for sin størrelse og uvanlige styrke. Vinje kan ha møtt bygdefolk som husket Olav eller Olavs far som døde i 1815.
Innhold
I diktene forteller legdekallen Olav om sitt liv og om sønnen Storegut. Selv om Vinje i forordet sier at det er en sann historie, er det flere episoder som ikke har rot i virkeligheten. Vinje forandret en del steds- og personnavn. Dermed kan Storegut idealiseres. Det skapes et bilde av Telemark i gammel tid med både skolevesen, krigstjeneste, ting og marked. Storegut er den sterke mann som mange misunner, så han får mange fiender. Han blir med Kristian Lofthus til København for å klage på urett og blir fredløs etterpå, noe som fører til at han blir drept av en av sine fiender. Dette blander Vinje sammen med tradisjonelle folkediktningsmotiver når han forteller at Storegut blir bergtatt.
Storegut i ettertid
Det ble et populært verk og kom i nytt og noe omarbeidet opplag i 1868. Mange av diktene har viseform, noe som har gjort at de ble sunget, for eksempel gjelder det «Den dag kjem aldri», som ble sunget til en stevtone.
I 1951 kom det ut en praktutgave av verket med tresnitt av Harald Kihle.
Diktsamlingen var grunnlag for librettoen "Storegut" laget av Bergmund Waal Skaslien i 2000.
I 2008 hadde Odd Nordstoga, Aasmund Nordstoga og Per Anders Buen Garnås et konsertprosjekt basert på verket. Her bruker de nye melodier på svært mange av sangene.
Storegutprisen deles ut ved litteraturdagene i Vinje.
Beathoven
Beathoven er en norsk musikktrio som utgir pop- og dansemusikk. Trioen har gitt ut musikk siden 2018, mye av det russemusikk, og opptrer med masker.
I 2022 kom gjennombruddet ved singelen «STAY KEEG» med TikTok'eren Henrik Oven som går under artistnavnet Henrik von Grogg. Singelen streamet platina den første måneden, og lå på 1. plass i Norge i flere uker. I juli 2022 var singelen Norges nest mest strømmede låt i debutdøgnet.
8. juni 2022 slapp trioen singelen «SØR-AFRIKA» med rapduoen Capow x 2G som på tredje dag lå på 1. plass på Spotifys Topp 50-liste i Norge. Singlen lå 58 dager i strekk på 1. plass i Norge sommeren 2022.
Beathoven opptrådde sommeren 2022 under VG-lista på Rådhusplassen i Oslo, VG-lista på Festplassen i Bergen og åpningsshowet til Norway Cup 2022 på Ekebergsletta. Under konserten på Norway Cup tok en av de maskerte mennene av seg masken og ble den første til å avsløre sin identitet i musikktrioen. I en vlog trioen senere publiserte viste det seg at mannen under masken egentlig ikke var en av Beathoven-medlemmene.
Trioen slapp singelen «PRIMADONNA» 23. september 2022 som gikk til topps på Spotifys Topp 50-liste i Norge to dager etter slipp. Låten klatret også til en 39. plass i Sverige i starten av oktober samme år. De ble nominert til P3 Gull i klassen årets gjennombrudd i 2022. For å runde av året gikk trioen ut med singelen «PEIS» i november 2022, som fikk treningkast 2 i aftenposten. Trioen vant Spellemannprisen 2022 i klassen festmusikk for samlede utgivelser fra 2022 og var i tillegg nominert i klassen årets låt for låten «Sør-Afrika».
I februar 2023 kom låten «TYRTHOVEN» ut i samarbeid med den norske rapperen Tyr.
Guy Fordham
Guy Fordham (født 19. juli 1975) er en britisk landhockeyspiller.
Han representerte Storbritannia under Sommer-OL 2004 i Athen, hvor laget hans ble nummer 9.
Landskap i tåke
Landskap i tåke (gresk: Τοπίο στην ομίχλη -  Topio stin omichli) er en gresk film fra 1988 regissert av Theo Angelopoulos. Filmen er den tredje i det Angelopoulos kallser sin den stille trilogi, og etterfølger Reisen til Kythera (Ταξίδι στα Κύθηρα - Taxidi sta Kythira) og Birøkteren (Ο Μελισσοκόμος - O melissokomos) fra henholdsvis 1984 og 1986.
Filmen har vunnet flere priser, blant annet under Filmfestivalen i Venezia og Filmfestivalen i Berlin og var Hellas sin kandidat til Oscar for beste fremmedspråklige film i 1990 uten å bli nominert.
Handlingsreferat
Voula og hennes fem år gamle bror Alexandros ønsker å møte den biologiske faren deres, som de aldri har møtt før. Moren deres forteller dem at faren deres bor i Tyskland, så Voula og Alexandros forlater i hemmelighet hjemmet deres for å finne ham. De reiser til en jernbanestasjon i Athen, men de blir fjernet fra toget fordi de ikke har noen billetter. En politimann tar dem med til en onkel, som overbeviser politiet om at barna ikke har noen far i Tyskland. Onkelen informerer dem om at moren deres løy for dem, for å hindre barna fra å vite sannheten: At de har forskjellige fedre, og var resultatet av tilfeldig sex.
Voula og Alexandros overhører denne samtalen, men de tror onkelen deres lyver. Når en snøstorm plutselig treffer landsbyen, klarer barna å stikke av igjen. De fortsetter reisen til fots, og møter til slutt en ung mann ved navn Orestis (spilt av Stratos Tzortzoglou) som har problemer med kjøretøyet deres. Han tilbyr å ta dem med seg, og barna aksepterer tilbudet. Orestis er sjåfør for en omreisende teater-tropp. Men den siste tiden har troppen slitt med færre og færre publikum.
Ettersom veien til Orestis skiller seg fra deres, forlater barna snart troppen og leter etter forskjellige transportmidler videre til Tyskland. De klarer å finne en lastebil-sjåfør (spilt av Vassilis Kolovos) som er villig til å ta dem med seg. Men senere, når Alexandros sover, voldtar sjåføren Voula. Sjåføren flykter deretter, sjokkert over sine egne handlinger. Alexandros og Voula når snart en annen tog-stasjon, hvor de igjen forsøker å reise med tog. Når de får øye på en billett-kontrollør, kommer barna unna akkurat i tide før de blir oppdaget.
Tore Skeie
Tore Skeie (født 19. september 1977 i Oslo) er en norsk historiker, sakprosaforfatter og kritiker. Han har utgitt tre bøker om middelalderhistorie med henholdsvis Alv Erlingsson, Ingebjørg Håkonsdatter og Olav Haraldsson som hovedpersoner.
Skeie studerte historie ved Universitetet i Oslo og fullførte i 2006 en masteravhandling om adelsmannen Alv Erlingsson. Han har skrevet flere bøker og artikler om norsk middelalder. Han debuterte i 2009 med boka ''Alv Erlingsson. Fortellingen om en adelsmanns undergang''. Manuset til boka vant forlagets historiekonkurranse i 2008 der blant andre Dag Solstad satt i juryen. Boka om Alv Erlingsson fikk svært gode kritikker.
Skeies andre bok, Jomfruen fra Norge, utkom i 2012 og omhandlet maktallianser og arrangerte ekteskap i 1300-tallets Norden. Den fikk også meget god omtale og ble nominert til kritikerprisen i kategorien for sakprosa.
I 2018 utgav Skeie boka ''Hvitekrist. Om Olav Haraldsson og hans tid.'' Boka tok utgangspunkt Olavs deltakelse i de danske kongenes plyndrings- og hærferder til England. Den fikk gode anmeldelser. I 2019 ble Skeie for Hvitekrist tildelt Den norske historiske forenings Sverre Steen-pris for fremragende formidling av historie på høyt faglig nivå.